Mumbai Cricket Assn.
ముంబయి క్రికెట్‌ అసోసియేషన్‌కు శాశ్వత హోదా రద్దు
ముంబై: అందరూ ఊహించినట్లుగానే జస్టిస్‌ లోధా కమిటీ సిఫారసులను అమలు చేయడంలో బిసిసిఐ పరిపాలన కమిటీ(సిఒఎ) వేగం పెంచింది.బిసిసిఐకి సంబంధించిన కొత్త రాజ్యాంగాన్ని రూపొందించింది. ఇందులో భాగంగా ఒక రాష్ట్రం,ఒక ఓటుకు తొలి అడుగు వేసింది.దీంతో ముంబై క్రికెట్‌ అసోసియేషన్‌కు షాక్‌తలిగింది. 41 సార్లు రంజీ చాంపియన్‌ అయిన ఎంసిఎ బిసిసిఐలో శాశ్వత ఓటు హక్కును కోల్పోయింది.ఒక రాష్ట్రానికి ఒకే ఓటు ఉండాలన్న లోధా కమిటీ సిఫారసును బిసిసిఐ అమలు చేయడంతో ఎంసిఎ తన ఓటు హక్కు కోల్పోయింది.ఒక రాష్ట్రానికి ఒకే సీటు ఉండాలన్న లోధా కమిటీ సిఫారసును బిసిసిఐలో అమలు చేయడంతో ఎంసిఎ తన ఓటు హక్కును కోల్పోయింది.రాష్ట్రంలో ఎన్ని సంఘాలు ఉన్నా ఒక్కదానికి మాత్రమే పూర్తి స్థాయి సభ్యత్వం ఉంటుందని సిఒఎ స్షష్టం చేసింది.
మహారాష్ట్రలో ప్రస్తుతం ముంబైతో పాటుగా మహారాష్ట్ర,విదర్భ క్రికెట్‌ సంఘాలున్నాయి. కొత్త నిబంధనల ప్రకారం మహారాష్ట్ర క్రికెట్‌ అసోసియేషన్‌కు పూర్తి స్థాయి సభ్యత్వాన్ని ఇచ్చిన సిఒఇ ముంబై,విదర్భ సంఘాలను అసోసియేషన్లుగా గుర్తించింది.అయితే ఎంసిఎ ప్రతినిధులు బిసిసిఐ బోర్డు సర్వసభ్య సమావేశాలకు హాజరైనా ఓటు హక్కుమాత్రం ఉండదు.అయితే రోటేషన్‌ పద్దతిలో వీటికి ఓటింగ్‌లో పాల్గొనే అవకాశాన్ని కల్పించారు.మహారాష్ట్రతో పాటు మూడు సంఘాలు కలిగి ఉన్న గుజరాత్‌ కూడా ఇదే ఫార్ములానే కొనసాగించాయి.మరోవైపు లోధాకమిటీ సూచనల ప్రకారమే ఈశాన్య రాష్ట్రాలైన మణిపూర్‌, మేఘాలయ, మిజోరాం, నాగాలాండ్‌, అరుణాచల్‌ ప్రదేశ్‌,సిక్కింలోని క్రికెట్‌ సంఘాలకు శాశ్వత సభ్యత్వం కల్పించారు.
క్రికెట్‌ క్లబ్‌ ఆఫ్‌ ఇండియా(సిసిఐ), ఎన్‌సిసి,రైల్వేస్‌, సర్వీసెస్‌,యూనివర్శిటీ సంఘాలకు సభ్యత్వం దక్కలేదు. ఇక మ్యాచ్‌ల సందర్భంగా అత్యంత అవి నీతికి పాల్పడుతున్న హైదరాబాద్‌, ఢిల్లీ క్రికెట్‌ సంఘాలపై సిఓఇ ప్రత్యేక దృష్టిసారించింది.ఇక నుంచి బోర్డు అనుమతులు లేకుండా ఎలాంటి కార్యాక్రమాలు నిర్వహించరాదని,రాష్ట్ర సంఘాలు తమ ప్రతినిధులుగా మరొకరికి ఓటు హక్కు కల్పించే విధానం కుదరదని పేర్కొంది.కొత్త రాజ్యాంగం ప్రకారం ఆఫీస్‌ బేరర్ల పదవీ కాలంపై కూడా సిఓఇ స్పష్టత ఇచ్చింది.ఇక నుంచి బిసిసిఐలో గానీ,రాష్ట్ర సంఘాల్లో గానీ ఎవరైనా గరిష్టంగా 9 సంవత్సరాల కంటే ఎక్కువగా పదవుల్లో కొనసాగరాదని పేర్కొంది.9 మందితో కలిసి ఎపెక్స్‌ కౌన్సిల్‌ను కూడా ఏర్పాటు చేసేందుకు సిఒఎ ప్రణాళికలు సిద్దం చేస్తుంది. ఆరుగురు పూర్తి స్థాయి మేనేజర్లు ఎన్నిక కాబడిన అధ్యక్షుడు, ఉపాధ్యక్షుడు, కార్యదర్శి,సంయుక్త కార్యదర్శి, కోశాధికారితో నలుగురు నామినేటెడ్‌ సభ్యులు ఉంటారు.వీరు కాగ్‌,క్రికెట్‌ ప్రతినిధులు,బిసిసిఐ పుల్‌ మెంబర్లుగా ఇందులో ఉంటారు.ఆరుగురు పూర్తిస్థాయి మేనేజర్లతో కలిసి సిఇఒ రాహుల్‌ జోహ్రీ రోజువారి కార్యకలా పాలను పర్యవేక్షిస్తారు.జాతీయ సెలక్షన్‌ కమిటీలో ఎలాంటి మార్పులు చేయని సిఓఇ చైర్మన్‌కు ఓటు హక్కును కల్పించింది.టీమిండియా కెప్టెన్‌ సమావేశాలకు హాజరైనా ఓటింగ్‌కు దూరంగా ఉండాల్సిందే.70 సంవత్స రాలు దాటిన వాళ్లు పదవులు చేపట్టరాదనే నిబంధనతో పాటు పదవుల మధ్య మూడు సంవత్సరాల కూలింగ్‌ పీరియడ్‌ ఉండాలని బిసిసిఐ కొత్త రాజ్యాంగంలో వెల్లడించింది.ఇక ఐసిసి అమలులో ఉన్న ఆదాయ పంపిణీ విధానాన్ని మార్చేందుకు జరుగుతున్న ప్రయత్నాన్ని తీవ్రంగా వ్యతిరేస్తున్న బిసిసిఐ,ఐసిసికి హెచ్చరిక చేస్తూ 11 పేజీల లేఖ రాసింది.